**FELHÍVÁS**

**Az önkormányzati hivatalok hatáskörébe tartozó hatósági ügyek esetében 2018 január 1-jétől***„Az elektronikus ügyintézés és a bizalmi szolgáltatások általános szabályairól szóló törvény”***értelmében – mások mellett – az ügyfélként eljáró gazdálkodó szervezetek, egyéni vállalkozók és az ügyfelek jogi képviselői is elektronikus úton kötelesek ügyeiket intézni.**

A Répcelaki Közös Önkormányzati Hivatal az adóhatósági ügyintézése során még mindig gyakran tapasztalja, hogy az érintett ügyfélkör nem minden esetben tartja be következetesen az elektronikus útra vonatkozó jogalkotói kívánalmakat, és inkább papír alapon, illetve személyesen intézi a hivatali ügyeit, továbbá az elektronikus úton küldött levelek sem kerülnek átvételre.

2018.október hó 11. napján elektronikus úton kiküldött felszólító levelek 40 %-a került átvételre 2018. október 25-ig, mely csekély mértékűnek tekinthető. Az át nem vett levelekkel kapcsolatban beáll a kézbesítési vélelem az alábbiak szerint:

- ha a hivatalos elérhetőséget biztosító szolgáltató az igazolja vissza, hogy a küldeményt a címzett kétszeri értesítése ellenére nem vette át, a második értesítés igazolásban feltüntetett időpontját követő ötödik munkanapon;

- ha a hivatalos elérhetőséget biztosító szolgáltató azt igazolja vissza, hogy a küldemény átvételét a címzett megtagadta, a megtagadásra vonatkozó igazolásban feltüntetett időpontban!

Ezt követően további értesítés nélkül megindítható a végrehajtási eljárás.

Kérem a Tisztelt Érintetteket, a végrehajtási eljárás és a végrehajtási költség felszámítás elkerülése érdekében legyenek szívesek ***legalább heti rendszerességgel*** megtekinteni az elektronikus levelezési felületüket ( ügyfélkapu / cégkapu).

Répcelak, 2018.10.29.

 Tisztelettel:

dr. Kiss Julianna

jegyző